**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2019 metus lengvatą juridiniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais, ir vykdantiems veiklą, skatinančią turizmą – UAB „Klaipėdos antikvariatas“ (kodas 141539867), uždarajai akcinei bendrovei „KLAMPĖDA“ (kodas 140368872), UAB „UOSTAMIESČIO VERSLAS“ (kodas 141512090), UAB „Momo namai“ (kodas 302949404), UAB „Tiltų baras“ (kodas 302573083), UAB „Žirgeliai“ (kodas 302937430), UAB „YURGA“ (kodas 300648523), uždarajai akcinei bendrovei „KLAIPĖDOS ŽUVĖDRA“ (kodas 140509173), D. Lukošiūnienės grožio salonui „MONRIDA“ (kodas 241904740), D. Strukčinskienės prekybinei firmai (kodas 140868799).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, ir veiklą, susijusią su menu, dailiaisiais amatais, etnografiniais verslais Klaipėdos miesto istorinėse dalyse.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191, 2016 m. kovo 31 d. sprendimu Nr. T2-71, 2018 m. vasario 21 d. sprendimu Nr. T2-36, 2019 m. rugsėjo 26 d. sprendimu Nr. T2-269) patvirtintų NTM lengvatų teikimo tvarkų aprašų nuostatomis.

Išnagrinėjus mokesčių mokėtojų pateiktus prašymus ir dokumentus, atlikus faktiškai vykdomos veiklos patikrinimus, gavus Apskaitos skyriaus, VšĮ Klaipėdos turizmo ir kultūros informacijos centro išvadas dėl mokesčių mokėtojų tvarkų aprašuose numatytų reikalavimų NTM lengvatai gauti atitikimo, lengvata suteiktina, vadovaujantis:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.5. p.:

1.1. UAB „Klaipėdos antikvariatas“ (antikvariatų veikla, adresu Kurpių g. 2-1, Klaipėda);

1.2. Uždaroji akcinė bendrovė „KLAMPĖDA“ (meno galerijos veikla, adresu Turgaus g. 10, Klaipėda);

1.3. UAB „UOSTAMIESČIO VERSLAS“ (meno galerijos veikla, adresu Danės g. 9, Klaipėda);

1.4. UAB „Yurga“ (meno galerijos veikla, adresu Turgaus g. 10-20, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą:

2.1. UAB „Momo namai“ – tvarkos aprašo 2.5.2. p. (mažų kavinių veikla, adresu Liepų g. 20, Klaipėda);

2.2. UAB „Tiltų baras“ – tvarkos aprašo 2.5.2. p. (mažų kavinių veikla, adresu Tiltų g. 15, Klaipėda);

2.3. UAB „Žirgeliai“ – tvarkos aprašo 2.5.2. p. (mažų kavinių veikla, adresu Teatro a. 7, Klaipėda);

2.4. Uždaroji akcinė bendrovė „Klaipėdos žuvėdra“ – tvarkos aprašo 2.5.6. p. (poilsio, sveikatingumo veikla, adresu Kepėjų g. 10, Klaipėda);

2.5. D. Lukošiūnienės grožio salonas „Monrida“ – tvarkos aprašo 2.5.8. p. (sanitarinių mazgų viešas paslaugos teikimas, adresu Bangų g. 9, Klaipėda);

2.6. D. Strukčinskienės prekybinė firma – tvarkos aprašo 2.5.1. p. (mažų parduotuvių veikla, adresu Galinio Pylimo g. 5, Klaipėda).

**3. Kokių rezultatų laukiama.**

Asmenims, vykdantiems veiklą, skatinančią turizmą, ir veiklą, susijusią su menu, dailiaisiais amatais, etnografiniais verslais, būtų suteikta mokestinė lengvata, tuo skatinant vystomą veiklą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

VšĮ Klaipėdos turizmo ir kultūros informacijos centras pateikė informaciją, kad D. Lukošiūnienės grožio salonas ,,MONRIDA“ (k. 241904740), teikiantis sanitarinių mazgų, atitinkančių higienos normas, viešas paslaugas, tinkamai įvykdė tvarkos aprašo reikalavimus.

Mokesčių skyrius atliko faktinės veiklos patikrą ir nustatė, kad UAB „Klaipėdos antikvariatas“ (kodas 141539867), uždarosios akcinės bendrovės „KLAMPĖDA“ (kodas 140368872), UAB „UOSTAMIESČIO VERSLAS“ (kodas 141512090), UAB „Momo namai“ (kodas 302949404), UAB „Tiltų baras“ (kodas 302573083), UAB „Žirgeliai“ (kodas 302937430), UAB „YURGA“ (kodas 300648523), uždarosios akcinės bendrovės „KLAIPĖDOS ŽUVĖDRA“ (kodas 140509173), D. Lukošiūnienės grožio salono „MONRIDA“ (kodas 241904740), D. Strukčinskienės prekybinės firmos (kodas 140868799) vykdoma veikla atitinka tvarkos aprašų reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „Klaipėdos antikvariatas“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 450,00 Eur NTM sumą už negyvenamąją patalpą, esančią adresu Kurpių g. 2-1, kuri naudojama antikvariato veiklai (mokestinė turto vertė 56300,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 100 proc. deklaruoto NTM sumos, t. y. **450,00 Eur.**

2. Uždarosios akcinės bendrovės „Klampėda“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 1008,00 Eur NTM sumą už negyvenamąją patalpą, esančią adresu Turgaus g. 10, kuri naudojama meno galerijos veiklai (mokestinė turto vertė 126000,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 100 proc. deklaruoto NTM sumos, t. y. **1008,00 Eur.**

3. UAB „UOSTAMIESČIO VERSLAS“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 1698,00 Eur NTM sumą. Už negyvenamosios patalpos dalį, esančią adresu Danės g. 9, kuri naudojama meno galerijos veiklai, apskaičiuota ir deklaruota nekilnojamojo turto mokesčio suma – 649,35 Eur (mokestinė turto vertė 88600,00 Eur x 0,8 proc. / 120,07 kv. m x 110,00 kv. m). Vadovaujantis tvarkos aprašo 4.1. punktu, lengvatos dydis – 100 proc. deklaruoto NTM sumos, t. y. **649,35 Eur.**

4. UAB „Momo namai“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 472,00 Eur NTM sumą už negyvenamąją patalpą, esančią adresu Liepų g. 20, kuri naudojama mažos kavinės veiklai (mokestinė turto vertė 59000,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 30 proc. deklaruoto NTM sumos, t. y **141,60 Eur.**

5. UAB „Tiltų baras“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 339,00 Eur NTM sumą už negyvenamąją patalpą, esančią adresu Tiltų g. 15, kuri naudojama mažos kavinės veiklai (mokestinė turto vertė 42400,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 50 proc. deklaruoto NTM sumos, t. y **169,50 Eur.**

6. UAB „Žirgeliai“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 483,00 Eur NTM sumą už negyvenamąją patalpą, esančią adresu Teatro a. 7, kuri naudojama mažos kavinės veiklai (mokestinė turto vertė 60400,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 50 proc. deklaruoto NTM sumos, t. y **241,50 Eur.**

7. UAB „Yurga“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 1021,00 Eur NTM sumą. Už negyvenamąją patalpą, esančią adresu Turgaus g. 10-20, kuri naudojama meno galerijos veiklai, apskaičiuota ir deklaruota nekilnojamojo turto mokesčio suma – 346,00 Eur (mokestinė turto vertė 43300,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 100 proc. deklaruoto NTM sumos, t. y. **346,00 Eur.**

8. Uždarosios akcinės bendrovės „Klaipėdos žuvėdra“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 5105,00 Eur NTM sumą. Už pastato dalį, esančią adresu Kepėjų g. 10, kuri naudojama vaikų pramogų centro veiklai, apskaičiuota ir deklaruota nekilnojamojo turto mokesčio suma – 2776,29 Eur (mokestinė turto vertė 618000,00 Eur x 0,8 proc. / 725,05 kv. m x 407,15 kv. m). Vadovaujantis tvarkos aprašo 4.1. punktu, lengvatos dydis – 50 proc. deklaruoto NTM sumos, t. y. **1388,15 Eur.**

9. D. Lukošiūnienės grožio salono „Monrida“ kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 676,00 Eur NTM sumą už patalpas, esančias adresu Bangų g. 9, kuriose teikiamos sanitarinių mazgų viešos paslaugos (mokestinė turto vertė 84500,00 Eur x 0,8 proc.). Vadovaujantis tvarkos aprašo 4.3. punktu, lengvatos dydis – **174,00 Eur**

10. D. Strukčinskienės prekybinės firmos kartu su prašymu pateiktos NTM už 2019 metus deklaracijos duomenimis, kuri priimta Klaipėdos apskrities VMI, deklaravo 520,00 Eur NTM sumą už negyvenamąją patalpą, esančią adresu Galinio Pylimo g. 5, kuri naudojama mažos parduotuvės veiklai (mokestinė turto vertė 65000,00 Eur x 0,8 proc.). Vadovaujantis tvarkos aprašo 4.1. punktu, lengvatos dydis – 50 proc. deklaruoto NTM sumos, t. y. **260,00 Eur.**

**6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **4 828,10 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė skatinti asmenis, vykdančius veiklą, skatinančią turizmą, ir veiklą, susijusią su menu, dailiaisiais amatais, etnografiniais verslais Klaipėdos miesto istorinėse dalyse. Neigiamos pasekmės nurodytos šio aiškinamojo rašto 6 dalyje.

PRIDEDAMA:

1. Apskaitos skyriaus pateiktos išvados, 2 lapai.
2. VšĮ Klaipėdos turizmo ir kultūros informacijos centro išvada, 2 lapai.
3. Mokesčių skyriaus išvada, 2 lapai.

Mokesčių skyriaus vedėja Kristina Petraitienė